Page:Oxford Book of English Verse 1250-1900.djvu/445

 'I thank ye, Marg'ret; I thank ye, Marg'ret; And ay I thank ye heartilie; Gin ever the dead come for the quick, Be sure, Marg'ret, I'll come for thee.'

It's hosen and shoon, and gown alone, She climb'd the wall, and follow'd him, Until she came to the green forest, And there she lost the sight o' him.

'Is there ony room at your head, Saunders? Is there ony room at your feet? Or ony room at your side, Saunders, Where fain, fain, I wad sleep?'

'There's nae room at my head, Marg'ret, There's nae room at my feet; My bed it is fu' lowly now, Amang the hungry worms I sleep.

'Cauld mould is my covering now, But and my winding-sheet; The dew it falls nae sooner down Than my resting-place is weet.

'But plait a wand o' bonny birk, And lay it on my breast; And shed a tear upon my grave, And wish my saul gude rest.'

Then up and crew the red, red cock, And up and crew the gray: ''Tis time, 'tis time, my dear Marg'ret, That you were going away.